Eduard Künneke

**Eduard Künneke** (niekedy písaný aj „Künnecke“), (* 27. január 1885, Emmerich am Rhein, Nemecko – † 27. október 1953, Berlín) bol nemecký, najmä operetný skladateľ. 

## Životopis
Pochádzal z rodiny obchodníka a odmalička sa zaoberal hudbou. Učil sa hre na klavír, počas svojich gymnaziálnych čias hral v školskom orchestri a začal aj komponovať. Po ukončení gymnázia študoval na univerzite v Berlíne hudbu a dejiny literatúry, a súčasne kompozíciu na hudobnej akadémii u Maxa Brucha (ktorý viedol predtým aj Oscara Strausa). 

Po skončení štúdií nastúpil do hudobnej firmy a viedol aj mužský spevácky zbor v Postupime. V roku 1907 začal pôsobiť v novootvorenom Neues Operettentheater, neskôr v Deutches Theater Maxa Reinharda. Jeho operu *Die Marmorfrau* prijalo nemecké divadlo v Prahe, ale ostala neuvedená. Väčšie šťastie mal v roku 1909 s operou *Robins Ende*, ktorú uviedlo dvorné divadlo v Mannheime a o štyri roky s operou *Coreur As*, ktorú uviedli v Drážďanoch. V roku 1914 vstúpil do armády ako plukový kapelník a po dvoch rokoch služby nastúpil ako dirigent vo Friedrich-Wilhelm-Städtisches Theater v Berlíne. V roku 1919 napísal svoju prvú operetu, *Das Dorf ohne Glocke*, ktorá bola pomerne úspešná aj vďaka dobrému libretu Árpáda Pásztora. Svetový úspech dosiahol o dva roky neskôr operetou *Der Vetter aus Dingsda* (*Bratranec z Batávie*). Tento úspech sa mu neskôr podarilo čiastočne zopakovať už len raz, v roku 1932 operetou *Glückliche Reise*, avšak jej úspech neprekročil hranice nemecky hovoriacich krajín. Künneckeho úspešný štart v podstate stlmil medzi jeho súčasníkmi bežný jav, že začali produkovať veľa diel v čo najkratšom čase. Takéto „rýchlokvasené“ diela na to potom doplatili svojou kvalitou a krátkou životnosťou.

## Dielo
### Opery
*1909 – *Robins Ende*
*1913 – *Coeur As*

### Operety
*1919 – *Das Dorf ohne Glocke*
*1919 – *Der Vielgeliebte*
*1920 – *Wenn Liebe erwacht*
*1921 – *Vetter aus Dingsda, Bratranec z Batávie*
*1921 – *Ehe im Kreise*
*1922 – *Verliebte Leute*
*1923 – *Casino Girls*
*1925 – *Die hellblauen Schwestern*
*1926 – *Lady Hamilton*
*1927 – *Die blonde Liselot*
*1928 – *Die singende Venus*
*1930 – *Der Tenor der Herzogin*
*1932 – *Glückliche Reise*
*1933 – *Die fahrt in die Jugend*
*1933 – *Die lockende Flamme*
*1933 – *Klein Dorrit*
*1935 – *Herz über Bord*
*1935 – *Die grosse Sünderin*
*1937 – *Zauberin Lola*
*1938 – *Hochzeit in Samarkand*
*1938 – *Der grosse Name*
*1941 – *Die Wunderbare*
*1941 – *Traumland*

### Filmová hudba
* 1922: *Das Weib des Pharao*
* 1926: *Das Blumenwunder*
* 1930: *Der Walzerkönig*
* 1930: *El amor solfeando*
* 1930: *L'amour chante*
* 1931: *Die Marquise von Pompadour*
* 1932: *Der schwarze Husar*
* 1933: *Tambour battant*
* 1933: *Was wissen denn Männer*
* 1933: *Heimkehr ins Glück*
* 1933: *Drei blaue Jungs, ein blondes Mädel*
* 1933: *Es gibt nur eine Liebe*
* 1933: *Der Page vom Dalmasse-Hotel*
* 1933: *Glückliche Reise*
* 1933: *Des jungen Dessauers große Liebe*
* 1934: *Lisetta*
* 1934: *Die Stimme der Liebe*
* 1934: *Das Blumenmädchen vom Grand-Hotel*
* 1934: *Der Vetter aus Dingsda*
* 1934: *Abenteuer eines jungen Herrn in Polen*
* 1934: *Da stimmt was nicht*
* 1934: *Der Fall Brenken*
* 1936: *Ein Lied klagt an*
* 1936: *Dahinten in der Heide*
* 1936: *Der lachende Dritte*
* 1936: *Till Eulenspiegel: Wie Eulenspiegel sich einmal erbot, zu fliegen*
* 1937: *Wie der Hase läuft*
* 1938: *Der nackte Spatz*
* 1938: *Peter spielt mit dem Feuer*
* 1939: *Tanzendes Herz*
* 1943: *Wenn der junge Wein blüht*
* 1950: *Hochzeit mit Erika*
* 1953: *Der Vetter aus Dingsda*
* 1954: *Glückliche Reise*

### Inštrumentálne diela
* *Flegeljahre*. Tri orchestrálne skladby podľa rovnomenného románu Jeana Paula Op. 9
* Klavierkonzert As-Dur
* 1929: Tänzerische Suite. Concerto Grossov 5 vetách pre jazzband a veľký orchester Op. 26
* Blumenwunder-Suite Nr. 1 a 2
* Ouvertúry

## Iné projekty

## Externé odkazy
* 
* Eduard Künneke na operone.de

Kategória:Operetní skladatelia
Kategória:Nemeckí hudobní skladatelia
Kategória:Nemeckí skladatelia filmovej hudby